stanford-oval/wikipedia huggingface dataset:
אלעזר החורני
הערות שוליים

↑  אוריאל רפפורט, ספר מקבים א, עמ' 125, הערה 2.
↑  כינויו של אלעזר נזכר בספר מקבים א, פרק ב, פסוק ה, ובפרק ו, פסוק מג.

"החורני" בתרגום זעקיל יצחק פרנקל (1830); "חורן" בתרגום אברהם כהנא; "החורי" בתרגום אברהם שליט ליוסף בן מתתיהו, קדמוניות היהודים, ספר 12, פרק ו, פסקה א, סעיף 266; "אֲוָרָן" בתרגומים של אליה שמואל הרטום ואוריאל רפפורט.

כהנא, מקבים א, ב', ה', עמ' קה: "חורן. אולי ניתן לו כינוי זה אחר מותו על שם החור שנקב בפיל (ע' לקמן י' מ"ו)".

הרטום, ספר חשמונאים א', ב', ה': אֲוָרָן – "בנוסח היווני, ויש המשערים כי צריך להיות חוֹרָן וכי כונה בשם זה בגלל החור שנקב בפיל (ו, מו). אחרים משערים כי בשם העברי הייתה אות עין בראשו וכי פירושו הוא: ער".

רפפורט, ספר מקבים א, ב, 5, עמ' 125, הערה 2: אורן. יש המפרשים מן השורש חור, ויש מן השורש עור (במשמעות ערני), כמו אבּל, ספרי מקבים, על אתר, ובעקבותיו בר כוכבא, יהודה המקבי, עמ' 334".
1 2  מגילת אנטיוכוס, מתורגם לעברית באתר דעת.
↑  חשמונאים א', פרק ו', מג-מו (תרגום יצחק זעקיל פרענקיל, פס' מז–מח: מות אלעזר בקרב נגד פילים), אתר דעת
1 2 3  פרופ' מאיר בר-אילן : מותו של אלעזר בקרב בית-זכריה, באתר faculty.biu.ac.il (הקישור אינו פעיל)
1 2  דר. יחיעם שורק, סיפור לחנוכה: מי הפיל את הפיל?, באתר הידען, ‏2015-12-05
↑  ספר מקבים א, פרק יג, פסוקים כה–ל.
↑  א. ש. הרטום, ספר חשמונאים א, פירוש לפרק יג, פסוק ל, עמ' 83.
↑  יהושע פראוור, תולדות היהודים בממלכת הצלבנים, עמ' 190.
ג'ון לונסברי

| --- | --- |

 לידה:  9 במרץ 1911 סינסינטי, אוהיו, ארצות הברית
 פטירה:  13 בפברואר 1976 (בגיל 64) לוס אנג'לס, קליפורניה, ארצות הברית
 שם לידה:  ג'ון מיטשל לונסברי
 מקום קבורה:  פארק הזכרון פורסט לוון 
 לאום:  אמריקאי
 תחום יצירה:  הנפשה
 הושפע על ידי:  נורם פרגוסון
 פרסים והוקרה:  פרס וינזור מקיי (1986) אגדת דיסני (1989)
 
ג'ון מיטשל לונסברי (באנגלית: John Mitchell Lounsbery;‏ 9 במרץ 1911 - 13 בפברואר 1976) היה אנימטור ובמאי הנפשה אמריקאי, שעבד באולפני ההנפשה של וולט דיסני, אשר ידוע כאחד מתשעת הזקנים של דיסני, כאשר הוא הראשון מהם שנפטר.
ביוגרפיה

לונסברי נולד בסינסינטי בשנת 1911 וגדל בקולורדו. הוא למד בתיכון איסט בדנוור ובמכון לאמנות בקולורדו. בזמן שהשתתף במכללה למרכז אמנות העיצוב בלוס אנג'לס, מדריך שלח אותו לראיון עם וולט דיסני, כאשר הוא שכר אותו לאולפני ההנפשה של וולט דיסני ב-2 ביולי 1935.
באולפנים לונסברי החל כעוזר הנפשה בסרט "שלגיה ושבעת הגמדים", אשר הוקרן לראשונה בשנת 1937. בהמשך, בשנות ה-40 של המאה ה-20, עבד על מספר סרטים קצרים מונפשים, ביניהם "תערוכת הכלבים", "מעשיית החזיר", "כלב הצייד" ו"הקצין דאק". כמו כן, הוא המשיך לקחת חלק בהנפשת סרטי ההנפשה באורך מלא של האולפנים, ביניהם "פינוקיו", "פנטסיה", "דמבו הפיל המעופף" ו"במבי". בשנות ה-70 של המאה ה-20 לונסברי קודם לבמאי סרטי הנפשה, וביים את הסרטים "פו הדב וטיגר גם", "הרפתקאותיו של פו הדב" ו"הרפתקאות ברנרד וביאנקה".
ב-13 בפברואר 1976, בגיל 64, לונסברי נפטר ונקבר בפארק זיכרון פורסט לון. לאחר מותו הוא קיבל את פרס וינזור מקיי בשנת 1986, והוכר כ"אגדת דיסני" בשנת 1989.
הערות שוליים

↑  John Lounsbery, באתר אגדות דיסני
| --- | --- |
בקרת זהויות :  BNE: XX1413593  BnF: cb14116919f (data)  GND: 143550802  ISNI: 0000 0000 5410 0171  LCCN: no2003057457  NKC: xx0192315  NLK: KAC201332066  NTA: 072218010  SNAC: w6z978rf  ULAN: 500486590  VIAF: 7080146   WorldCat (עם VIAF): 7080146
פרנק תומאס

| --- | --- |

תומאס בשנת 1974
 לידה:  5 בספטמבר 1912 סנטה מוניקה, קליפורניה, ארצות הברית 
 פטירה:  8 בספטמבר 2004 (בגיל 92) לה קניאדה פלינטרידג', קליפורניה, ארצות הברית 
 שם לידה:  פרנקלין רוסבורו "פרנק" תומאס
 לאום:  אמריקאי
 מקום לימודים:  אוניברסיטת סטנפורד מכון לאומנות צ'וינארד
 תחום יצירה:  הנפשה
 הושפע על ידי:  פרד מור
 פרסים והוקרה:  אגדות דיסני (1989)  פרס וינזור מקיי (1990)  פרס הילד הצהוב (1992) 
 צאצאים:  תאודור תומאס 
 www.frankanollie.com
 
פרנקלין רוסבורו "פרנק" תומאס (באנגלית: Franklin Rosborough "Frank" Thomas;‏ 5 בספטמבר 1912 – 8 בספטמבר 2004) היה אנימטור, תסריטאי ופסנתרן אמריקאי, שלקח חלק בולט באולפני ההנפשה של וולט דיסני. הוא ידוע כאחד מתשעת הזקנים של דיסני, וכחבר בלהקת הדיקסילנד ג'אז "Firehouse Five Plus Two", אשר הייתה מורכבת מעובדי אולפני ההנפשה.
ביוגרפיה

תומאס נולד בשנת 1912 בסנטה מוניקה, כאשר הוא בן זקונים לשני אחים גדולים. הוא גדל בפרזנו, ומאוחר יותר החל ללמוד באוניברסיטת סטנפורד. לאחר שסיים את לימודיו באוניברסיטה בשנת 1933, תומאס החל ללמוד במכון לאומנות צ'וינארד.
ב-24 בספטמבר 1934, תומאס החל לעבוד בחברת וולט דיסני כעובד מספר 224, שם עבד על הנפשת סרטים קצרים ובאורך מלא מונפשים. הסרטים הקצרים שהנפיש כוללים את "חייט קטן ואמיץ" ו"כלב הצייד" בכיכובו של מיקי מאוס. כמו כן הוא הנפיש את הסרט "חינוך למוות", סרט תעמולה של מלחמת העולם השנייה, שעליו עבד לפני שהתגייס לחיל האוויר של ארצות הברית.
הסצנות שהנפיש בסרטים באורך מלא כוללת את הסצנה בה הגמדים בוכים על "מותה" של שלגיה מתוך "שלגיה ושבעת הגמדים", את הסצנה בה פינוקיו שר בתיאטרון בובות מתוך "פינוקיו", את הסצנה בה במבי וטמפר על הקרח מתוך "במבי" ואת הסצנה המפורסמת בה היחפן וליידי אוכלים ספגטי מתוך "היפהפייה והיחפן". כמו כן הוא הנפיש סצנות בסרטים "היפהפייה הנרדמת", "החרב באבן", "ספר הג'ונגל" ו"מרי פופינס".
תומאס גם יצר מספר נבלים, ביניהם האם החורגת ליידי טרמיין מתוך הסרט "סינדרלה", מלכת הלבבות מתוך הסרט "עליסה בארץ הפלאות" וקפטן הוק מתוך הסרט "פיטר פן". בנוסף להיותו אנימטור הוא כתב סצנות במספר סרטים, כמו כן הוא לקח חלק בלהקת הדיקסילנד ג'אז "Firehouse Five Plus Two", שהייתה מורכבת כולה מעובדי אולפני ההנפשה של החברה, בין היתר וורד קימבל, שנחשב יחד איתו כאחד מתשעת הזקנים של דיסני. ב-31 בינואר 1978 תומאס עזב את החברה.
בשנות ה-80 ובשנות ה-90 של המאה ה-20, תומאס כיהן במועצה המייעצת של המכון הלאומי לסרטי סטודנטים יחד עם אולי ג'ונסטון, שנחשב גם כאחד מתשעת הזקנים של דיסני. השניים עבדו בעבר ביחד גם במגזין ההומור של הקמפוס באוניברסיטת סטנפורד, וכתבו בשנת 1981 ספר שמכיל את 12 עקרונות ההנפשה של דיסני, כדי לשמר את הידע והטכניקות שפותחו באולפנים. השותפות של השניים מוצגת כחיובית בסרט הדוקומנטרי "פרנק ואולי" שהופק על ידי בנו של תומאס, תאודור תומאס.
בראד בירד, אשר קיבל השראה לקריירה שלו מתומאס ומשאר הזקנים של דיסני, הוקיר את תומאס וג'ונסטון בהופעת קמע כשני זקנים שצופים במשפחה מגנה על העיר בסרטו "משפחת סופר-על" משנת 2004. כמו כן, תומאס וג'ונסטון דיבבו מהנדסי רכבות בסרט "ענק הברזל" משנת 1999, שגם בוים על ידי בירד.
ב-8 בספטמבר 2004, שלושה ימים לאחר יום הולדתו ה-92, תומאס נפטר בלה קניאדה פלינטרידג'.
פרסים והוקרה

1980: פרס וינזור מקיי - פרס המוענק עבור תרומה לתחום ההנפשה, על שמו של האנימטור וינזור מקיי.
1989: תואר "אגדת דיסני" - הוענק לו יחד עם שאר הזקנים של דיסני ואב אייוורקס, על תרומה יוצאת דופן ואינטגרלית לחברת וולט דיסני.
1992: פרס הילד הצהוב - פרס קומיקס על שם רצועת הקומיקס "הילד הצהוב".
הערות שוליים

↑  Frank Thomas, באתר אגדות דיסני
| --- | --- |
בקרת זהויות :  NLI: 987007411809605171  BIBSYS: 9039381  BnF: cb125140056 (data)  GND: 1107453054  ICCU: TO0V653593  ISNI: 0000 0001 1079 2978  LCCN: n78097426  LNB: 000251771  MusicBrainz: 7e29d326-d172-4525-a2e9-4ef709187c7d  NDL: 00879052  NKC: mub2016914824  NTA: 069521417  RKD: 326970  SNAC: w6c043km  SUDOC: 080207103  ULAN: 500486586  VIAF: 100295770   WorldCat (עם VIAF): 100295770 
תומאס (במרכז) עם אולי ג'ונסטון ונשותיהם בשנת 1985
תשעת הזקנים של דיסני

תשעת הזקנים של דיסני משמאל לימין:
שורה אחורית: מילט קאהל, מרק דייוויס, פרנק תומאס, אריק לארסון ואולי ג'ונסטון. שורה ראשונה: וולפגנג ריית'רמן, לס קלארק, וורד קימבל וג'ון לונסברי.
תשעת הזקנים של דיסני (באנגלית: Disney's Nine Old Men) הוא כינוי שניתן על ידי וולט דיסני לאנימטורי הליבה של אולפני ההנפשה של וולט דיסני, אשר חלקם הפכו לימים לבמאים שיצרו כמה מהסרטים המונפשים המפורסמים ביותר של דיסני, החל מהסרט "שלגיה ושבעת הגמדים" ועד לסרט "הרפתקאות ברנרד וביאנקה".
כל האנימטורים שלקחו חלק בקבוצה נפטרו, כאשר ג'ון לונסברי היה הראשון שנפטר בשנת 1976 מאי-ספיקת לב, והאחרון שנפטר היה אולי ג'ונסטון שנפטר בשנת 2008 מסיבות טבעיות. בשנת 1989 כולם קיבלו את התואר "אגדות דיסני" ביחד עם אב אייוורקס, כמו כן בשנות ה-70 ובשנות ה-80 של המאה ה-20 כל אחד מהם קיבל בנפרד את פרס וינזור מקיי, פרס המוענק עבור מפעל חיים של האנימטורים.
בסרט "ענק הברזל" של האחים וורנר משנת 1999, אולי ג'ונסטון ופרנק תומאס מדבבים מהנדסי רכבות, כאשר בראד בירד, במאי הסרט, רצה שהם ייקחו חלק בדיבובו מפני שהם ושאר הזקנים הביאו השראה לקריירה שלו. כמו כן, בסרט "משפחת סופר-על" שהופק על ידי פיקסאר ואולפני ההנפשה של וולט דיסני בשנת 2004, ג'ונסטון ותומאס עשו הופעת קמע כשני זקנים שצופים במשפחה מגנה על העיר.
תשעת הזקנים

לס קלארק - נולד בשנת 1907 ונפטר בשנת 1979. הוא הצטרף לחברה בשנת 1927, כאשר המומחיות שלו הייתה ההנפשה של דמותו של מיקי מאוס. קלארק עבד על סצנות רבות לאורך השנים, והפיק את הסרט "היפהפייה והיחפן". כמו כן, קלארק עבד כבמאי ויצר סרטים קצרים מונפשים רבים.
מרק דייוויס - נולד בשנת 1913 ונפטר בשנת 2000. הוא עבד על הסרט "שלגיה ושבעת הגמדים", ובהמשך עבד על הנפשת הדמויות של במבי וטמפר (מתוך הסרט "במבי"), טינקרבל (מתוך הסרט "פיטר פן"), מליפיסנט, אורורה והעורב (מתוך הסרט "היפהפייה הנרדמת") וקרואלה דה ויל (מתוך הסרט "על כלבים וגנבים"). דייוויס היה אחראי גם על עיצוב הדמויות עבור מתקן השעשועים של שודדי הקאריביים והטירה המכושפת שבדיסנילנד.
אולי ג'ונסטון - נולד בשנת 1912 ונפטר בשנת 2008. הוא הצטרף לחברה בשנת 1935, ועבודתו הראשונה הייתה על הסרט "שלגיה ושבעת הגמדים". עבודותיו כוללת את מר סמי (מתוך הסרט "פיטר פן"), האחיות החורגות (מתוך הסרט "סינדרלה") והנסיך ג'ון (מתוך הסרט "רובין הוד").
מילט קאהל - נולד בשנת 1909 ונפטר בשנת 1987. החל לעבוד על הסרט "שלגיה ושבעת הגמדים" בשנת 1934. עבודותיו כללו גיבורים מתוך סרטי ההנפשה, ביניהם פינוקיו (מתוך הסרט "פינוקיו"), טיגר (מתוך הסרט "הרפתקאותיו של פו הדב") ופיטר פן (מתוך הסרט "פיטר פן"). כמו כן, עבודותיו כוללת גם נבלים רבים, ביניהם מאדאם מים (מתוך הסרט "החרב באבן"), שירחן (מתוך הסרט "ספר הג'ונגל"), אדגר באלתזאר (מתוך הסרט "חתולים בצמרת"), השריף מנוטינגהאם (מתוך הסרט "רובין הוד") ומאדאם מדוזה (מתוך הסרט "הרפתקאות ברנרד וביאנקה").
וורד קימבל (אנ') - נולד בשנת 1914 ונפטר בשנת 2002. הוא הצטרף לחברה בשנת 1934. עבודותיו כוללות את ג'ימיני הצרצר (מתוך הסרט "פינוקיו"), לוציפר, ז'אק וגאס (מתוך הסרט "סינדרלה") והחתול צ'שייר (מתוך הסרט "עליסה בארץ הפלאות"). עבודותיו נחשבות כפרועות וייחודיות משאר האנימטורים.
אריק לארסון - נולד בשנת 1905 ונפטר בשנת 1988. הוא הצטרף לחברה בשנת 1933, ונחשב לאחד האנימטורים המובלים של דיסני. לארסון הנפיש דמויות בולטות, כמו פג (מתוך הסרט "היפהפייה והיחפן"), הנשרים (מתוך הסרט "ספר הג'ונגל"), התעופה של פיטר פן מעל לונדון בדרך לארץ לעולם לא (מתוך הסרט "פיטר פן") ודמויות מתוך הסרט "שירת הדרום". בגלל אופיו של לארסון ויכולתו להכשיר, ניתנה לו האפשרות להכשיר אנימטורים לחברה, כאשר רבים מהאנימטורים המובילים בחברה הוכשרו על ידיו.
ג'ון לונסברי - נולד בשנת 1911 ונפטר בשנת 1976. הוא החל לעבוד בחברה בשנת 1935, ומהר מאוד בלט בתפקידו. היה ידוע בזכות השרטוטים שלו, אשר הביאו השראה לאנימטורים רבים. לונסברי עיצב את הדמויות של ג'ון וגדעון (מתוך הסרט "פינוקיו"), ג'ורג' דרלינג (מתוך הסרט "פיטר פן"), המלך סטפן (מתוך הסרט "היפהפייה הנרדמת") ודמויות רבות נוספות.
וולפגנג ריית'רמן - נולד בשנת 1909 ונפטר בשנת 1985. הצטרף לחברה בשנת 1935 כאנימטור וכבמאי. ריית'רמן הפיק את כל הסרטים של דיסני מאז פטירתו של וולט דיסני ועד פרישתו. חלק מעבודותיו כוללות את הסוס חסר הראש (מתוך הסרט "הרפתקאות איכבוד ומר טוד"), התנין (מתוך הסרט "פיטר פן") והחולדה (מתוך הסרט "היפהפייה והיחפן").
פרנק תומאס - נולד בשנת 1912 ונפטר בשנת 2004. הצטרף לחברה בשנת 1934. עבודתו כוללת את ליידי טרמיין (מתוך הסרט "סינדרלה"), מלכת הלבבות (מתוך הסרט "עליסה בארץ הפלאות") וקפטן הוק (מתוך הסרט "פיטר פן"). תומאס היה גם אחראי על סצנת הספגטי המפורסמת מתוך הסרט "היפהפייה והיחפן".
השפעה

כחלק מעבודתם בחברה, תשעת הזקנים המציאו את 12 עקרונות ההנפשה של דיסני. כמו כן, רבים מהאנימטורים בתעשיית ההנפשה העכשווית מנסים להיות דומים לזקנים באופן ישיר או עקיף, באמצעות הכשרה. לדוגמה, ווין אנטן, האנימטור של אלזה מהסרט "לשבור את הקרח", ציין שהוא הוכשר על ידי ג'ון ריפה, שהוכשר על ידי גלן קין, שהוכשר על ידי אולי ג'ונסטון, אחד מתשעת הזקנים.
על תשעת הזקנים יצאו מספר ספרים וסרטים אשר עוסקים בהיסטוריה ובטכניקות שלהם.
לקריאה נוספת

ג'ון קנמייקר, "Walt Disney's Nine Old Men and the Art of Animation"‏, 2001
דון פרי, "Working with Walt: Interviews with Disney Artists"‏, 2008
אריק לארסון, "Years in the Mouse House: The Lost Memoir of One of Disney's Nine Old Men‏ 50"‏, 2014
פרגוס מייסון, "Disney's Nine Old Men: A History of the Animators Who Defined Disney Animation"‏, 2014
אנדראס דג'ה, "The Nine Old Men: Lessons, Techniques, and Inspiration from Disney's Great Animators"‏, 2015
הערות שוליים

↑  מת המאייר שעיצב את דמות מיקי מאוס, באתר הארץ, 10 ביולי 2002
↑  CSUF alum turned Disney animation artist sneak peaks latest film, באתר "The Daily Titan"‏, 16 באוקטובר 2013
פרנק תומאס (במרכז) עם אולי ג'ונסטון ונשותיהם בשנת 1985
אברהם מור

| --- | --- |

 לידה:  5 במאי 1935 תל אביב-יפו, פלשתינה (א"י)
 פטירה:  16 בדצמבר 2012 (בגיל 77) כפר סבא, ישראל
 מקום קבורה:  בית הקברות מנוחה נכונה כפר סבא 
 שם לידה:  אברהם מרקוביץ 
 מדינה:  ישראל 
 תקופת הפעילות:  1953–2012 (כ־59 שנים)
 עיסוק:  מדבב
 בן או בת זוג:  דליה מור (1978–2012) 
 מספר צאצאים:  2 
 פרופיל ב-IMDb
 
אברהם (אברמל'ה) מור (5 במאי 1935 – 16 בדצמבר 2012) היה שחקן ומדבב ישראלי.
ביוגרפיה

נולד בשם אברהם מרקוביץ. גדל והתחנך בתל אביב וסיים את לימודיו התיכוניים בבית הספר מקס פיין.
בנעוריו היה פעיל בתנועת השומר הצעיר והעלה שם הצגה עם אילי גורליצקי ואורי זוהר. הוא למד משחק במשך שנתיים בסטודיו לדרמה של "התיאטרון הקאמרי" עד לגיוסו.
קריירה > בתיאטרון

מור הצטרף ללהקת "בצל ירוק" החל מ"כביסת הרש" (כשכיר, לא נמנה עם חברי הלהקה).
מור שיחק בהצגות תיאטרון ובמחזות רבים. את דרכו בתיאטרון החל ב"האהל", בנוסף שיחק גם ב"תיאטרון חיפה", ב"התיאטרון הקאמרי", תיאטרון גיורא גודיק ובעיקר ב"תיאטרון הבימה". בין היתר שיחק במחזות "מעגל הגיר הקווקזי", "בוסתן ספרדי", "הצוענים", "קזבלן" ועוד רבים נוספים.  ב-1975 השתתף במופע של שמעון דז'יגאן ביידיש The Shimon Dzigan Show. ב-1976 שיחק ביידיש במחזה "המגילה" של איציק מאנגער, בתפקיד המלך אחשוורוש.
ב-1996 שיחק בהצגת הילדים "עוץ לי גוץ לי", בתפקיד הטוחן שכתב אברהם שלונסקי, הפיק מנחם גולן, בבימויו של שלמה וישינסקי, ולצידם של שלמה וישינסקי, שרון חזיז, שרון צור, אלי ישראלי, נתן כוגן, ציפי מור, וצחי נוי. ב-1998 שיחק מור בהצגת הילדים "אלאדין", בתפקיד קיסר סין שכתבו אסף אשתר, וליאור כלפון, הפיקה מרים עציוני, ביים נתן דטנר, ולצידם של ליאור כלפון, נועה דורי, חנה לסלאו, רובי דואניאס, ויניב פולישוק.
קריירה > בקולנוע

בקולנוע שיחק בין היתר בסרטים "משפחת שמחון" (1964, קריין פתיח הסרט), "מוישה ונטילטור" (1966), "המניע לרצח" (1966), "פורטונה" (1966), "המטרה טיראן" (1968), "רק היום" (1976), "נישואין נוסח תל אביב" (1979, קריין פתיח הסרט), "קוני למל בקהיר" (1983), "אלכס חולה אהבה" (1986), "תלווה לי את אשתך" (1989), "המחצבה" (1990), "אהבתה האחרונה של לורה אדלר" (1990), "האיטלקים באים" (1996) ועוד רבים אחרים.
קריירה > דיבוב

מור היה מראשוני וותיקי תחום הדיבוב בישראל, ודיבב בסדרות ובסרטים רבים. הוא השתתף בהפקות הדיבוב העבריות של רבים מסרטי וולט דיסני, ובהם: "שלגיה ושבעת הגמדים", "סינדרלה", "היפהפייה והיחפן", "היפה והחיה" (בתפקיד מוריס), "צעצוע של סיפור 2", "טרזן" (בתפקיד ארכימדס ק. פורטר), טרילוגיית "אלאדין" (בתפקיד הסולטאן), "פינוקיו", "על כלבים וגנבים", "בן המלך והעני" ועוד. הוא גם תרם את קולו לסדרות "חתולי חצר", "אגדות אנדרסן", "נילוס איש החלומות", "וולאס וגרומיט והארנב הקטלני", "סוד כמוס", "אגדת פנג הלבן", "היה היה - החיים" (בתפקיד מאסטרו), "משפחת סימפסון - הסרט" ועוד.
קריירה > בטלוויזיה

מור שיחק בין היתר בסדרות הטלוויזיה "קרוסלה", "פרפר נחמד", "רחוב סומסום", "שבט כהן" ו"ייסורי אפרים". שיחק בעיבוד הטלוויזיוני לבוסתן ספרדי ב-1971. כמו כן השתתף בתפקידי אורח בסדרות "קרובים קרובים", "החיים זה לא הכל" ו"סרוגים". ב-2005 השתתף בסרט הטלוויזיה "עכשיו או לעולם לא". ב-2012 שיחק בסדרה "שטיסל" שעלתה לשידור לאחר מותו.
בשנת 2011 שיחק בסדרת האקשן המשטרתית של ערוץ 10, "אחת אפס אפס", בתפקיד אביגדור אבא של אריק.
שיחק גם את סבא של יוני (איתי שגב) בתוכנית "בעקבות הסיפורים הקסומים" בערוץ הילדים.
כמו כן הנחה מופעים ששודרו בטלוויזיה, כגון חגיגת עשור לפסטיבל למנצח שיר מזמור בחנוכה תש"מ דצמבר 1979, "כשהיסמין פורח" (מופע שהתקיים בבנייני האומה לציון 25 שנה לתוכנית "כשהיסמין פורח" ולציון 100 שנה לעלייה הראשונה מתימן) יחד עם רויטל עמית בחנוכה תשמ"ג דצמבר 1982, ועוד.
חיים פרטיים

בשנת 1978 נישא לדליה מור ולהם שני בנים.
מור חי רוב שנותיו עם משפחתו בתל אביב.
בסוף 2012 נפטר בבית החולים מאיר מסרטן. הותיר אחריו אישה ושני בנים. הוא נטמן בבית העלמין האזרחי מנוחה נכונה כפר סבא.
הזמר במסכה עונה 1 (תוכנית טלוויזיה ישראלית)

| --- | --- |

לוגו העונה
 מבוסס על:  "Masked Singer"
 סוגה:  תוכנית מציאות
 כותבים:  רהב לסטיגזון
 בימוי:  אמיר אוקרייניץ משה קפטן (במאי מופעים) איילת ורשל (במאית עריכות)
 מנחים:  עידו רוזנבלום
 שופטים:  צדי צרפתי שחר חסון אופירה אסייג סטטיק ובן-אל תבורי
 זוכים:  תרנגול – צחי הלוי
 ארץ מקור:  ישראל ישראל
 שפות:  עברית
 מספר פרקים:  20
 הפקה
 מפיק:  אסף גיל (מפיק ראשי) אלי אוחנה (מפיק ראשי)  ניב תמאם (מפיק רמזים וצילומי חוץ) עדי רוסמן (מפיקת נאמברים) אבי סידי (מפיק פוסט ראשי)
 מפיקים בפועל:  נורה איילנד
 עורכים:  אסף גיל (עורך ראשי) רהב לסטיגזון (עורכת ראשית) שחר אמריליו (עורך פתיח) רותם גבע יותם גזית איתי מור דין קפלן מאיה בר אמיר אבן אלה קסירר ניר קרודו
 אתר צילומים:  קריית התקשורת נווה אילן
 אורך פרק:  30–90 דקות
 שידור
 רשת שידור:  קשת 12
 תקופת שידור מקורית:  23 בספטמבר 2020 – 5 בדצמבר 2020
 
 עונה 2 ←
הזמר במסכה עונה 1 היא העונה הראשונה של תוכנית המציאות "הזמר במסכה". העונה עלתה לשידור לראשונה בקשת 12 ב-23 בספטמבר 2020 והסתיימה ב-5 בדצמבר 2020. בעונה זכה במקום הראשון צחי הלוי בתחפושת התרנגול, למקום השני הגיעה רינת גבאי בתחפושת השפירית ולמקום השלישי הגיע אורי ששון בתחפושת הפלאפל.
חברי הפאנל והמנחה

חברי הפאנל והמנחה של העונה הראשונה
צדי צרפתי
שחר חסון
אופירה אסייג
סטטיק ובן-אל תבורי
עידו רוזנבלום
המנחה עידו רוזנבלום, במאי התיאטרון ושופט המוזיקה צדי צרפתי, הקומיקאי והסטנדאפיסט שחר חסון, מגישת הרדיו והטלוויזיה אופירה אסייג וצמד הזמרים והיוצרים סטטיק ובן-אל תבורי הם המנחה והפאנליסטים של העונה הראשונה של התוכנית.
במהלך העונה הופיעו חברי פאנל אורחים שונים כחברים נוספים בפאנל למשך פרק אחד או שני פרקים. חברי פאנל אורחים אלו כללו את הזמרת והשחקנית מירי מסיקה בפרקים השישי והשביעי, הגסטרונומית ומנחת הטלוויזיה מיכל אנסקי בפרקים השמיני והתשיעי, מגיש הטלוויזיה חיים אתגר בפרקים האחד עשר והשנים עשר, השחקנית אורנה בנאי בפרקים השלושה עשר והארבעה עשר, הדוגמנית ומנחת הטלוויזיה אילנית לוי בפרקים החמישה עשר והשישה עשר, הזמרת והשחקנית שירי מימון בפרקים השבעה עשר והשמונה עשר, והזמר משה פרץ בפרק התשעה עשר.
המתמודדים

ארבעה עשר המתמודדים חולקו לשתי קבוצות בנות שבעה מתמודדים, בסבב הראשון של התוכנית הייתה הדחה אחת מכל קבוצה ואחרי הסיבוב הראשון היו עוד שני סבבים כאלו. לאחר ההדחה השישית אוחדו שתי הקבוצות וכל שמונת המתמודדים הופיעו בערב אחד המסתיים בחשיפת המתמודד המודח עד לשלב הגמר, המכיל את שלוש החשיפות האחרונות.
| שם במה | זהות | מקצוע | קבוצה | הדחה/מקום בגמר | # |
| --- | --- | --- | --- | --- | --- |
| תרנגול | צחי הלוי | זמר ושחקן | קבוצה א' | זוכה העונה הראשונה | 1 |
| שפירית | רינת גבאי | זמרת, כוכבת ילדים, מדבבת, מוזיקאית ושחקנית | קבוצה ב' | מקום שני | 8 |
| פלאפל | אורי ששון | ג'ודוקא | קבוצה ב' | מקום שלישי | 12 |
| דרקון | איציק כהן | קומיקאי ושחקן | קבוצה א' | המודח האחד עשר | 2 |
| יעל | גלית גיאת | זמרת, קומיקאית ושחקנית | קבוצה א' | המודחת העשירית | 4 |
| חסידה | לוסי אהריש | מגישה, עיתונאית ושחקנית | קבוצה ב' | המודחת התשיעית | 13 |
| מלפפון חמוץ | עינת שרוף | זמרת, מנחה ושחקנית | קבוצה א' | המודחת השמינית | 5 |
| פופקורן | אורנה דץ | זמרת, מנחה ושחקנית | קבוצה ב' | המודחת השביעית | 14 |
| פטרייה | מיכל אמדורסקי | זמרת, מנחה, רקדנית ושחקנית | קבוצה ב' | המודחת השישית | 11 |
| שור | יזהר כהן | זמר, שחקן ומלחין | קבוצה א' | המודח החמישי | 3 |
| כריש | דביר בנדק | מנחה, קומיקאי ושחקן | קבוצה ב' | המודח הרביעי | 10 |
| דב | גדי סוקניק | מגיש ועיתונאי | קבוצה א' | המודח השלישי | 6 |
| קקטוס | ינון מגל | עיתונאי, איש-תקשורת ומגיש | קבוצה ב' | המודח השני | 9 |
| קרמבו | טל פרידמן | קומיקאי, שחקן, מוזיקאי, תסריטאי, מדבב ומנחה | קבוצה א' | המודח הראשון | 7 |
טבלת הדחות

| שם במה> שם במה.שם במה | פרקים> 1.קבוצה א' | פרקים> 2.קבוצה ב' | פרקים> 3.א' | פרקים> 4.ב' | פרקים> 5.ב' | פרקים> 6.א' | פרקים> 7.א' | פרקים> 8.ב' | פרקים> 9.ב' | פרקים> 10.איחוד | פרקים> 11.איחוד | פרקים> 12.איחוד | פרקים> 13.איחוד | פרקים> 14.איחוד | פרקים> 15.איחוד | פרקים> 16.איחוד | פרקים> 17.רבע הגמר | פרקים> 18.רבע הגמר | פרקים> 19.חצי הגמר | פרקים> 20.הגמר |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| תרנגול | עבר |  | ניצח |  |  | עבר | עבר |  |  | עבר | עבר | עבר | עבר | עבר | עבר | עבר | עבר | עבר | עבר | הזוכה |
| שפירית |  | עברה |  | ניצחה | ניצחה |  |  | עברה | עברה | מצטיינת |  |  | עברה | עברה | עברה | עברה | עברה | עברה | עברה | מקום שני |
| פלאפל |  | עבר |  | ניצל | ניצל |  |  | עבר | עבר | מצטיין |  |  | עבר | עבר | עבר | עבר | עבר | עבר | עבר | מקום שלישי |
| דרקון | עבר |  | ניצח |  |  | עבר | עבר |  |  | עבר | עבר | עבר | עבר | עבר | עבר | עבר | עבר | עבר | הודח |  |
| יעל | עברה |  | ניצלה |  |  | עברה | עברה |  |  | עברה | עברה | עברה | עברה | עברה | עברה | עברה | הודחה | הודחה |  |  |
| חסידה |  | עברה |  | ניצחה | ניצחה |  |  | עברה | עברה | עברה | עברה | עברה | עברה | עברה | הודחה | הודחה |  |  |  |  |
| מלפפון חמוץ | עברה |  | ניצחה |  |  | עברה | עברה |  |  | עברה | עברה | עברה | הודחה | הודחה |  |  |  |  |  |  |
| פופקורן |  | עברה |  | ניצלה | ניצלה |  |  | עברה | עברה | עברה | הודחה | הודחה |  |  |  |  |  |  |  |  |
| פטרייה |  | עברה |  | ניצחה | ניצחה |  |  | הודחה | הודחה |  |  |  |  |  |  |  |  |  |  |  |
| שור | עבר |  | ניצל |  |  | הודח | הודח |  |  |  |  |  |  |  |  |  |  |  |  |  |
| כריש |  | עבר |  | הודח | הודח |  |  |  |  |  |  |  |  |  |  |  |  |  |  |  |
| דב | עבר |  | הודח |  |  |  |  |  |  |  |  |  |  |  |  |  |  |  |  |  |
| קקטוס |  | הודח |  |  |  |  |  |  |  |  |  |  |  |  |  |  |  |  |  |  |
| קרמבו | הודח |  |  |  |  |  |  |  |  |  |  |  |  |  |  |  |  |  |  |  |
הדמות מאחורי המסכה ניצחה בדו-קרב ונשארה בתחרות.
הדמות מאחורי המסכה הפסידה בדו-קרב והייתה בין השלושה האחרונים, אך לא הודחה.
הדמות מאחורי המסכה הצטיינה והייתה מוגנת מפני הדחה.
הדמות מאחורי המסכה לא הודחה ונשארה בתחרות.
הדמות מאחורי המסכה הודחה מהתחרות וחשפה את זהותה.
הדמות מאחורי המסכה לא הופיעה באותו פרק.
פרקים > פרק 1 (23 בספטמבר 2020)

| # | שם במה | שיר | זהות | תוצאה |
| --- | --- | --- | --- | --- |
| 1 | תרנגול | "Let Me Entertain You" של רובי ויליאמס | לא פורסמה | עבר |
| 2 | דרקון | "Creep" של רדיוהד | לא פורסמה | עבר |
| 3 | שור | "Stay with Me" של סם סמית' | לא פורסמה | עבר |
| 4 | יעל | "מיליון דולר" של נועה קירל בהשתתפות שחר סאול | לא פורסמה | עברה |
| 5 | מלפפון חמוץ | "Mr. Lonely" של בובי וינטון | לא פורסמה | עברה |
| 6 | דב | "I'm Too Sexy" של Right Said Fred | לא פורסמה | עבר |
| 7 | קרמבו | "All of Me" של ג'ון לג'נד | טל פרידמן | הודח |
פרקים > פרק 2 (29 בספטמבר 2020)

| # | שם במה | שיר | זהות | תוצאה |
| --- | --- | --- | --- | --- |
| 1 | שפירית | "Symphony" של קלין בנדיט בהשתתפות זארה לארסון | לא פורסמה | עברה |
| 2 | קקטוס | "שמתי לי פודרה" של אביתר בנאי | ינון מגל | הודח |
| 3 | כריש | "טמפרטורה" של עומר אדם בהשתתפות ריצ'י לופ | לא פורסמה | עבר |
| 4 | פטרייה | "Hallelujah" של אלישה קיז | לא פורסמה | עברה |
| 5 | פלאפל | "שממה" של אורי בן ארי | לא פורסמה | עבר |
| 6 | חסידה | "לשוב הביתה" של ישי ריבו | לא פורסמה | עברה |
| 7 | פופקורן | "Fuego" של אלני פוריירה | לא פורסמה | עברה |
פרקים > פרק 3 (1 באוקטובר 2020)

| # | דו-קרב | שם במה | שיר | זהות | תוצאה |
| --- | --- | --- | --- | --- | --- |
| 1 | 1 | יעל | "I'm Every Woman" של צ'אקה קאן | לא פורסמה | ניצלה מהדחה |
| 2 | 1 | תרנגול | "צליל מיתר" של אייל גולן | לא פורסמה | ניצח |

| 3 | 2 | שור | "BMW שחורה" של אתניX | לא פורסמה | ניצל מהדחה |
| 4 | 2 | דרקון | "Circle of Life" של אלטון ג'ון | לא פורסמה | ניצח |

| 5 | 3 | דב | "Piano Man" של בילי ג'ואל | גדי סוקניק | הודח |
| 6 | 3 | מלפפון חמוץ | "Havana" של קמילה קביו בהשתתפות יאנג ת'אג | לא פורסמה | ניצחה |
פרקים > פרקים 4 ו-5 (4–5 באוקטובר 2020)

| פרק | # | דו-קרב | שם במה | שיר | זהות | תוצאה |
| --- | --- | --- | --- | --- | --- | --- |
| 4 | 1 | 1 | פלאפל | "מסע" של אליעד נחום | לא פורסמה | ניצל מהדחה |
| 4 | 2 | 1 | שפירית | "Toxic" של בריטני ספירס | לא פורסמה | ניצחה |
4: 
| 4 | 3 | 2 | כריש | "Can't Stop the Feeling!" של ג'סטין טימברלייק | דביר בנדק | הודח |
| 4 | 4 | 2 | חסידה | "שיר ללא שם" של שלום חנוך | לא פורסמה | ניצחה |

| 5 | 5 | 3 | פטרייה | "Ready to Go" של Republica | לא פורסמה | ניצחה |
| 5 | 6 | 3 | פופקורן | "Stay" של ריהאנה | לא פורסמה | ניצלה מהדחה |